open-index/open-wikipedia-markdown huggingface dataset:
Αεροδρόμιο Μέλβιλ Χολ

Το **Αεροδρόμιο Μέλβιλ Χωλ** (αγγλικά: Melville Hall Airport) είναι το ένα από τα δύο αεροδρόμια του κράτους της Δομινίκας (το άλλο είναι το Κέινφιελντ). Βρίσκεται 3.2 χλμ. βορειοδυτικά της Μαριγκό και περίπου μια ώρα μακρυά από την Πόρτσμουθ. Άνοιξε το 1961, ακόμα όμως δεν γίνονται πτήσεις τη νύχτα.

## Δείτε επίσης
* Κατάλογος αεροδρομίων της Δομινίκας

## Παραπομπές
*Melville Hall Airport Expansion Project Continues

Κατηγορία:Αεροδρόμια στη Δομινίκα
Δομίνικα
1645 Γουότερφιλντ

Ο **Γουότερφιλντ (Waterfield)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,061. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή των Βρετανών αστρονόμων Ρέτζιναλντ Λώσον Γουότερφιλντ (*Reginald Lawson Waterfield*) και Ουίλιαμ Φράνσις Χέρσελ Γουότερφιλντ (*William Francis Herschel Waterfield*).

## Φυσικά χαρακτηριστικά
Η μέση διάμετρος του Γουότερφιλντ εκτιμάται σε 30,58 χιλιόμετρα. Ο φασματικός τύπος του είναι **XDC** (κατά Tholen), ενώ το γεωμετρικό άλβεδό του είναι 0,0991. Ο Γουότερφιλντ περιστρέφεται γύρω από τον εαυτό του μία φορά κάθε 4 ώρες και 52 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουοτερφιλντ
Διοργανώσεις Ε.Π.Σ. Φωκίδας 1999–2000

Τα πρωταθλήματα της Ε.Π.Σ. Φωκίδας της περιόδου 1999-00 διεξήχθησαν για 15η κατά σειρά από καθιέρωσης της Ένωσης, με τη συμμετοχή συνολικά **30** ομάδων και την ακόλουθη διάρθρωση:
* Α΄ Κατηγορία: Ένας όμιλος 10 ομάδων (18 αγωνιστικές)
* Β΄ Κατηγορία: Ένας όμιλος 8 ομάδων (14 αγωνιστικές)
* Γ΄ Κατηγορία: Δυο όμιλοι, των 6 ομάδων έκαστος (10 αγωνιστικές)

## Α΄ Φωκίδας
Το πρωτάθλημα ξεκίνησε την Κυριακή 24 Οκτωβρίου και τον τίτλο της Α΄Φωκίδας κατέκτησε ο Αστέρας Ιτέας, μέσω της διαδικασίας των αγώνων τελικής φάσης (Play-Off), επικρατώντας στον Τελικό του Φωκικού, με 3-1 στα πέναλτι (κανονικός αγώνας και παράταση 1-1).

### Βαθμολογία κανονικής περιόδου

* Οι έξι πρώτες ομάδες μετείχαν στην φάση των Play-Off, ανά ζεύγη ως εξής: Φωκικός-ΠΑΣ Άμφισσα, Αστέρας-Θύελλα και Δωρικός-Κεχαγιάς. Αγώνες κατάταξης υπήρξαν και για τις θέσεις 7-8 και 9-10.
* Οι δυο τελευταίοι της βαθμολογίας υποβιβάσθηκαν στη Β΄ Κατηγορία.

## Στο Ειδικό Πρωτάθλημα
Για δεύτερη συνεχόμενη χρονιά, ο πρωταθλητής Φωκίδας απέτυχε να προαχθεί στη Δ΄Εθνική, καθώς απέτυχε στο Ειδικό Πρωτάθλημα της ΕΠΟ του 2000. Ο Αστέρας Ιτέας τοποθετήθηκε στον 5ο όμιλο, με αντιπάλους τον Ηρακλή Ροδίτσας, τον Γ.Σ. Αγίων Αναργύρων, τον Ο.Φ. Αγίου Ματθαίου, το Καλαμάκι και τον Απόλλωνα Πάργας, τους οποίους αντιμετώπισε σε μονούς αγώνες που δόθηκαν σε ουδέτερα γήπεδα, από τις 21 Μαΐου έως και 4 Ιουνίου. Κατετάγη 3ος (2 νίκες-3 ήττες) και επέστρεψε έτσι στο τοπικό πρωτάθλημα.

## Κυπελλούχος
Ο Φωκικός κατέκτησε το τοπικό Κύπελλο του 2000, νικώντας τον Αστέρα Ιτέας με 1-0. Στη συνέχεια πήρε μέρος στο Κύπελλο Ερασιτεχνών Ελλάδας αλλά αποκλείσθηκε από τον Α.Σ. Λαμία, χάνοντας με 1-0 εντός έδρας, στις 19 Απριλίου 2000.

## Β΄ Φωκίδας
Πρωταθλητής αναδείχθηκε ο Ολυμπιακός Κίρρας, ενώ την άνοδο στην Α΄Κατηγορία πήρε και ο δεύτερος Α.Σ. Τολοφώνα/Ερατεινή. Η Ένωση Γλυφάδας κέρδισε την τρίτη θέση, επικρατώντας στον Τελικό των Play-Off της Μυωνίας.

### Βαθμολογία κανονικής περιόδου

* Τα Κουλοβάτα είχαν 1 μηδενισμό και -3 βαθμούς.
* Οι τέσσερις πρώτες ομάδες μετείχαν στην φάση των Play-Off, ανά ζεύγη ως εξής: Ολυμπιακός-Γλυφάδα και Ερατεινή-Μυωνία.
* Οι δυο τελευταίοι της βαθμολογίας υποβιβάσθηκαν στη Β΄ Κατηγορία.

## Συμμετοχές Γ΄ Φωκίδας
* Α΄ Όμιλος:Ατρόμητος Σερνικακίου, Αμφισσαϊκά Χελιδόνια, Διαγόρας Πολυδρόσου, Ελαιώνας, ΑΟ Σάλωνα, Α.Σ. Ανδρούτσος Γραβιάς.
* Β΄ Όμιλος:Α.Σ. Δόξα Δεσφίνας, Κρισσαίος Χρισσού, Ηρακλής Μοναστηρακίου, ΑΠΟ Κούμαρος Μοναστηρακίου, ΑΟ Μαραθιά, Ποσειδών Ιτέας.

## Παραπομπές


## Πηγές
* Ηλεκτρονικό αρχείο "Αθλητικής Ηχούς"
* Αρχείο εφημερίδας "Sportime"

ΕΠΣ Φωκίδας 1999-00
Κατηγορία:Εγχώρια ποδοσφαιρικά πρωταθλήματα 1999-2000
Άγιος Μάμας Ρεθύμνης

Ο **Άγιος Μάμας** είναι ορεινό χωριό και έδρα ομώνυμης τοπικής κοινότητος του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Είναι κτισμένος σε απόσταση 37 χιλιομέτρων νοτιοανατολικά του Ρεθύμνου και έχει πληθυσμό 213 κατοίκων.

## Γενικά στοιχεία
Βρίσκεται σε υψόμετρο 460 μέτρων στο δρόμο που οδηγεί από το Πέραμα προς τα Ανώγεια και οι κάτοικοί του ασχολούνται κατά κύριο λόγο με την κτηνοτροφία και τη γεωργία. Εκκλησιαστικά το χωριό υπάγεται στην Α΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.

### Σημεία ενδιαφέροντος
Ο σύγχρονος ενοριακός ναός του χωριού, αφιερωμένος στον Άγιο Μάμαντα, κτίστηκε το 1998. Επίσης στο χωριό σώζεται και το βυζαντινό παρεκκλήσι του Αγίου Μάμα, με τοιχογραφίες στο εσωτερικό του, και τα παρεκκλήσια του Αγίου Γεωργίου και του Ευαγγελισμού της Θεοτόκου. Ο κοιμητηριακός ναός του χωριού είναι αφιερωμένος στην Αγία Ειρήνη και είναι τοιχογραφημένος. Οι τοιχογραφίες του χαρακτηρίζονται από την ιδιαίτερη χρωματική παλέτα τους. Ανάμεσα στις τοιχογραφίες που σώζονται είναι αυτή της Υπαπαντής.

## Ιστορικά στοιχεία
Το χωριό φαίνεται να κατοικήθηκε για πρώτη φορά κατά τον 13ο αιώνα. Σύμφωνα με την αναφορά του Βενετού Φραντσέσκο Μπασιλικάτα (*Francesco Basilicata*) κατά το 1630 ο Άγιος Μάμας υπαγόταν διοικητικά στο Καστέλι Μυλοποτάμου, ενώ μερικές δεκαετίες αργότερα, οθωμανική απογραφή του 1669 καταγράφει στον οικισμό 61 φορολογούμενα άτομα. Το 1881 συμπεριλαμβανόταν εντός των ορίων του δήμου Αυδανιτών της επαρχίας Μυλοποτάμου, είχε 215 κατοίκους και ήταν αμιγώς χριστιανικό χωριό. Το 1894 ο αξιωματικός του Ελληνικού Στρατού Νικόστρατος Καλομενόπουλος, στο βιβλίο του «*Κρητικά*» ανέφερε πως στον Άγιο Μάμα κατοικούσαν 48 ελληνικές οικογένειες, ενώ η απογραφή του 1900 που διενεργήθηκε από την Κρητική Πολιτεία δίνει για τον οικισμό τον αριθμό των 295 κατοίκων. Το 1913, έτος κατά το οποίο η Κρήτη ενσωματώθηκε στην Ελλάδα, η πρώτη ελληνική απογραφή κατέγραψε στον Άγιο Μάμα 313 κατοίκους (157 άνδρες και 156 γυναίκες).

Στα πλαίσια του ελληνικού κράτους, μέχρι το 1997 αποτελούσε έδρα κοινότητας της επαρχίας Μυλοποτάμου. Μετά τις διοικητικές αλλαγές του σχεδίου Καποδίστρια αποτελούσε δημοτικό διαμέρισμα του δήμου Γεροποτάμου. Από το 2011 υπάγεται στον καλλικρατικό δήμο Μυλοποτάμου.

### Απογραφές Πληθυσμού

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και το πρόγραμμα Κλεισθένης Ι μαζί με τους οικισμούς Αβδελλάς, Αργουλιό και Καστρί να αποτελούν την κοινότητα Αγίου Μάμαντος που υπάγεται στη δημοτική ενότητα Γεροποτάμου του δήμου Μυλοποτάμου και σύμφωνα με την απογραφή 2011 έχει 213 κατοίκους.

Δείτε ***[[Κοινότητα Αγίου Μάμαντος]]***

## Βιβλιογραφία
* Μιχαήλ Σταματελάτος,Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, Α΄ τόμος, 2012.
* Εγκυκλοπαίδεια *Πάπυρος - Larousse - Britannica*, τόμος 1ος.

## Παραπομπές


Αγιος Μάμας
Κατηγορία:Δήμος Μυλοπόταμου
Σημαία της Δομινίκας

[right|thumb|220px|[Αρχείο:FIAV 111111.svg|23px Λόγος σημαίας: 1:2]]
Η **[[σημαία]] της [[Δομινίκας]]** καθιερώθηκε στις 3 Νοεμβρίου 1978 με κάποιες μικρές τροποποιήσεις να γίνονται τα έτη 1981, 1988 και 1990. Το φόντο είναι πράσινο, ενώ ένας κόκκινος κύκλος στο κέντρο απεικονίζει έναν παπαγάλο Σισερού (*Amazona imperialis*), ο οποίος περιβάλλεται από 10 πράσινα αστέρια, σύμβολα των 10 ενοριών. Υπάρχουν επίσης τέσσερις γραμμές από τρεις χρωματιστές λωρίδες (κίτρινες, μαύρες και άσπρες), οι οποίες διέρχονται οριζόντια και κάθετα από τον κύκλο.

Ο παπαγάλος είναι εθνικό πτηνό της χώρας και συμβολίζει τη θέληση του λαού για επίτευξη των στόχων του. Τα αστέρια είναι σύμβολα ελπίδας και ισότητας, εκτός από την αριθμητική εκπροσώπηση των ενοριών της χώρας. Οι ενωμένες γραμμές σχηματίζουν έναν σταυρό, αντανακλώντας τη χριστιανική πίστη του νησιού και οι τρεις γραμμές συμβολίζουν ξεχωριστά την Αγία Τριάδα. Τα χρώματα της σημαίας επίσης επιλέχθηκαν για τη σχέση τους με το έθνος: πράσινο για το φυσικό τοπίο, κόκκινο για την κοινωνική δικαιοσύνη, κίτρινο για τη λάμψη του ήλιου και τη γεωργική παραγωγή, μαύρο για τη γη και τις αφρικανικές ρίζες και τέλος άσπρο για τα καθαρά νερά και την αγνότητα.

## Ιστορικές σημαίες

Αρχείο:Flag of Dominica (1978–1981).svg|1978-81
Αρχείο:Flag of Dominica 1981.svg|1981-88
Αρχείο:Flag of Dominica 1988.svg|1988-90


## Πηγές

* Εθνικά σύμβολα της Δομινίκας

Δομινίκα
Κατηγορία:Εθνικά σύμβολα της Δομινίκας
1647 Μενέλαος

μικρογραφία|Η τροχιά του αστεροειδούς 1647 Μενέλαος
Ο **Μενέλαος (Menelaus)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό σύστημα) 10,545. Ανακαλύφθηκε το 1957 από τον Αμερικανό αστρονόμο Σηθ Μπαρνς Νίκολσον, που παρατηρούσε από το Αστεροσκοπείο του Πάλομαρ, και πήρε το όνομά του από το όνομα του ομώνυμου προσώπου του Τρωικού Πολέμου, βασιλιά της Σπάρτης.

## Φυσικά χαρακτηριστικά
Τα φυσικά χαρακτηριστικά του Μενελάου είναι άγνωστα.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Μενελαος
1646 Ρόσσελαντ

Ο **Ρόσσελαντ (Rosseland)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,882. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και τον ονόμασε έτσι προς τιμή του Νορβηγού αστροφυσικού Σβάιν Ρόσσελαντ (*Svein Rosseland*, 1894-1985).

## Φυσικά χαρακτηριστικά
Τα φυσικά χαρακτηριστικά του Ρόσσελαντ είναι άγνωστα. Ο Ρόσσελαντ περιστρέφεται γύρω από τον εαυτό του μία φορά κάθε 50 ως 90 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροσσελαντ
Ουέσλι, Δομινίκα

Η **Ουέσλι** (αγγλικά: Wesley) είναι ένα χωριό της Δομινίκας. Είναι η πρωτεύουσα του Αγίου Ανδρέα. Βρίσκεται βορειοανατολικά της Δομινίκας και ανατολικά του Αγίου Ανδρέα. Έχει πληθυσμό 1.756 κατοίκων (2001).

## Γεωγραφία
Η Ουέσλι βρίσκεται βορειοανατολικά της Δομινίκας και ανατολικά του Αγίου Ανδρέα. Βρίσκεται νοτιοανατολικά της Γούντφορντ Χιλ και της Καλιμπισί.

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι

Ουεσλι
Κατηγορία:Άγιος Ανδρέας, Δομινίκα
Άγιος Γεώργιος, Δομινίκα

Ο **Άγιος Γεώργιος** (αγγλικά: Saint George) είναι μια ενορία της Δομινίκας. Πρωτεύουσα είναι η Ροζό. Έχει έκταση 56,1 τ.χλμ.. Έχει πληθυσμό 20.211 κατοίκων (2001) και πυκνότητα 360 κατοίκων ανά τ.χλμ.

## Γεωγραφία
Ο Άγιος Γεώργιος βρίσκεται νοτιοδυτικά της Δομινίκας. Συνορεύει στα νότια με τον Άγιο Παύλο, στα νοτιοδυτικά με τον Άγιο Λουκά, στα νοτιοανατολικά με τον Άγιο Πατρίκιο και στα βορειοδυτικά με τον Άγιο Δαβίδ. Έχει έκταση 56,1 τ.χλμ.. Είναι η τέταρτη μεγαλύτερη ενορία μετά τον Άγιο Λουκά, τον Άγιο Μάρκο και τον Άγιο Πέτρο.

## Προάστια της Ροζό
Η Ροζό είναι η πρωτεύουσα της Δομινίκας  και βρίσκεται σε αυτήν την ενορία. Τα προάστιά της είναι τα εξής:

* Μπαθ Έστεϊτ
* Έλμσχωλ
* Κίνγκ'ς Χιλ
* Κόπτχωλ
* Νιούταουν (πρώην Σαρλότενβιλ)
* Κασλ Κόμφορτ
* Γκουντγουίλ 
* Πόττερ'ς Βιλ
* Στοκ Φαρμ
* Τάρις Πιτ
* Γιαμ Πις
* Μπέλβιου Ρολ
* Φοντ Κολέ

## Χωριά
* Γούττεν Γουέιβεν
* Έγκλεστον
* Ζιρωντέλ
* Λωντάτ
* Μορν Προσπέρ
* Μπέλβιου Σοπίν
* Ροζό
* Τραφαλγκάρ
* Φοντ Κανί

## Μεταφορές
Ο Άγιος Γεώργιος βρίσκεται νότια του Αγίου Παύλου, ο οποίος συμπεριλαμβάνει το μικρότερο από τα μόνο δύο αεροδρόμια της Δομινίκας, το Αεροδρόμιο Κέινφιελντ, που βρίσκεται 3 μίλια βορειοανατολικά της Ροζό (το άλλο είναι το Μέλβιλ Χωλ).

## Εικόνες

Αρχείο:RoseauWide..jpg|Άποψη της Ροζό
Αρχείο:Roseau_from_the_plane_from_Guadeloupe.jpg|Αερογραφία της Ροζό
Αρχείο:Roseau_(Dominica).jpg|Το μέρος της Ροζό που βρίσκεται στη μεριά της θάλασσας
Αρχείο:Roseau_street_scene.jpg|Δρόμος της Ροζό
Αρχείο:Windsor_Park_Roseau_Dominica.JPG|Το Πάρκο Γουίντσορ, Ροζό
Αρχείο:Roseau Cathedral.jpg|Ο Καθεδρικός ναός της Ροζό
Αρχείο:Roseau in the Morning2.jpg|Η Ροζό το πρωί
Αρχείο:Roseau657.jpg|Η Ροζό το πρωί
Αρχείο:Rainforest_at_Trafalgar_Falls_(Dominica).jpg|Τροπικό δάσος στους καταρράκτες της Τραφαλγκάρ


## Δείτε επίσης
* Ενορίες της Δομινίκας

## Εξωτερικοί σύνδεσμοι
* 


Κατηγορία:Ενορίες της Δομινίκας
Γ΄ Εθνική ποδοσφαίρου ανδρών 1992-1993

Το πρωτάθλημα της **Γ΄ Εθνικής ποδοσφαίρου ανδρών της περιόδου 1992-93** διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν η Καλλιθέα, η Καλαμάτα, η Αναγέννηση Καρδίτσας και η Βέροια.

Στη Δ΄ Εθνική υποβιβάστηκαν οι ομάδες: Ηλυσιακός, Κέρκυρα, Ποσειδώνας Ηρακλείου, Α.Ο. Σπάρτης, Διαγόρας Ρόδου, Χαλκίδα, Οδυσσέας Κορδελιού, Αναγέννηση Χαλκηδόνας, Πόντιοι Κοζάνης, Ποσειδώνας Νέας Μηχανιώνας, Αναγέννηση Άρτας και Φωκικός.

## Βαθμολογίες
### Νότιος Όμιλος

Η Καλαμάτα ισοβάθμησε στην τελική βαθμολογία με τον Πανηλειακό και τον Εθνικό Αστέρα, αλλά κέρδισε την άνοδο, επειδή στους μεταξύ τους αγώνες είχε συκεντρώσει 8 βαθμούς (2 νίκες στην Καλαμάτα και 2 ισοπαλίες σε Πύργο και Καισαριανή).

Το Αιγάλεω τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με την Καλαμάτα στη Μεσσηνιακή πρωτεύουσα και η Χαλκίδα τιμωρήθηκε με αφαίρεση 6 βαθμών, επειδή δεν κατέβηκε να αγωνιστεί στους αγώνες με τον Ηρόδοτο και τον Ποσειδώνα Ηρακλείου.

### Βόρειος Όμιλος

Η Βέροια ισοβάθμησε στην τελική βαθμολογία με την Αναγέννηση Κολινδρού, αλλά κέρδισε την άνοδο, επειδή στους μεταξύ τους αγώνες είχε μία νίκη στη Βέροια (με 3-2) και μια ισοπαλία στον Κολινδρό (0-0).

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1992-93

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1992-1993
Ενορίες της Δομινίκας

Η Κοινονιοπολιτεία της Δομινίκας είναι ένα νησιωτικό κράτος της Καραϊβικής συγκροτούμενο από 10 ενορίες (parishes,ενικός parish).

## Ενορίες
thumb|right|250px|Ενορίες της Δομινίκας
Αγαλιανός Ρεθύμνης

:*Για τον οικισμό με ίδιο όνομα, δείτε: [[Αγαλιανός Αιτωλοακαρνανίας]]*

Ο **Αγαλιανός** είναι οικισμός της κοινότητας Κεραμέ, της δημοτικής ενότητας Λάμπης, του δήμου Αγίου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.

## Γεωγραφικά στοιχεία
Ο Αγαλιανός είναι ημιορεινός οικισμός στο νότιο τμήμα του νομού Ρεθύμνης. Βρίσκεται στους νοτιοδυτικούς πρόποδες του όρους Σιδέρωτας σε θέση που αντικρύζει το Λιβυκό Πέλαγος, νοτιοανατολικά του Κεραμέ και σε μέσο σταθμικό υψόμετρο 280 μέτρα. Απέχει περίπου 41 χλμ. Ν. NA. του Ρεθύμνου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Κεραμέ του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Κεραμέ και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου.

## Αξιοθέατα
*Ο Άγιος Σπυρίδων, ο οποίος κοσμείται με θαυμάσιο ξυλόγλυπτο τέμπλο τεχνίτης τού οποίου φημολογείται ότι ήταν κάποιος λεπτουργός με το όνομα Ζαχαρίας Θεοδωράκης, από το γειτονικό Σπήλι και ότι για την κατασκευή του χρησιμοποίησε κυπαρίσσια που τού έδωσε για το σκοπό αυτό η Ι. Μονή Πρέβελη.
*O Άγιος Αντώνιος, ανατολικά του χωριού, στο όρος Σιδέρωτας, που κατά το μισό βρίσκεται σε σπηλιά βραχώδους λοφίσκου. Στην κόγχη τού ιερού υπάρχει αγιογραφία τού Αβραάμ, ενώ στη βόρεια επιφάνεια δυο μορφές, η μια από τις οποίες είναι του αγίου Αντωνίου και η άλλη δυσδιάκριτη.
*Η Αγία Κυριακή, επίσης, βυζαντινή αγιογραφημένη εκκλησία. Ανακαλύφθηκε τυχαία το 1932, καλυμμένη εξολοκλήρου από χώματα, ενώ συνεχίζει ο μισός ναός να παραμένει θαμμένος μέσα στη γη. Στο νότιο τοίχο τού ναού εικονίζεται η αγία Κυριακή, από την οποία και δόθηκε η ονομασία στον ναό, που είχε τελείως λησμονηθεί λόγω των επιχωματώσεών του.
*Η παραλία Κατσούνη (ή Κατσούνι), από τις ομορφότερες στο Λιβυκό Πέλαγος, νότια του οικισμού.

## Διάφορα
Εκκλησιαστικά εξυπηρετείται από την ενορία του Κεραμέ που υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων. Από το χωριό, κατάγεται ο λυράρης Σπύρος Σηφογιωργάκης.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
*Κωστή Ηλ. Παπαδάκη, Κεραμές και Αγαλλιανός, Κοινή πορεία μέσα στον χρόνο, Ρέθυμνο 2002, 273- 276. Τού Ίδιου, Σπύρος Σηφογιωργάκης: Ο λυράρης τής γνήσιας Κρητικής Μουσικής παράδοσης, περιοδ. ΚΡΗΤΗ, τ. 221 (Ιούλ. – Αύγ. 1996), 48-51.

## Εξωτερικοι σύνδεσμοι
*http://www.520greeks.com/articles/oikismos-agallianoy/

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Γ΄ Εθνική ποδοσφαίρου ανδρών 1993-1994

Το πρωτάθλημα της **Γ΄ Εθνικής ποδοσφαίρου ανδρών της περιόδου 1993-94** διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στη Β΄Εθνική εξασφάλισαν ο Πανηλειακός, ο Ιάλυσος Ρόδου, ο Πανσερραϊκός και η Αναγέννηση Κολινδρού.

Στη Δ΄Εθνική υποβιβάστηκαν οι ομάδες: Παναρκαδικός, Ηρόδοτος, Κερατσίνι, Ρόδος, Εράνη Φιλιατρών, Πάτραι, Α.Ε. Νιγρίτας, Μακεδονικός, Κεραυνός Κολχικού, Εθνικός Αλεξανδρούπολης, Αστέρας Αμπελοκήπων και Νέστος Χρυσούπολης.

## Βαθμολογίες
### Νότιος Όμιλος

Μετά το τέλος του πρωταθλήματος η Ρόδος και ο Διαγόρας Ρόδου συγχωνεύτηκαν σε μια νέα βραχύβια ομάδα (διαλύθηκε το 1998) που ονομάστηκε Ένωση Ρόδου Διαγόρα.

Ο Πανελευσινιακός τιμωρήθηκε με αφαίρεση ενός βαθμού, ο Παναρκαδικός τιμωρήθηκε με αφαίρεση 6 βαθμών, επειδή δεν κατέβηκε να αγωνιστεί στους 2 αγώνες με τον Ιάλυσο, ο Ηρόδοτος τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με το Αιγάλεω στην Κρήτη, το Κερατσίνι τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με τον Αιολικό στη Μυτιλήνη, η Ρόδος τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με το Αιγάλεω στην Αθήνα και οι Πάτραι τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον εκτός έδρας αγώνα με τη Ρόδο.

### Βόρειος Όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1993-94

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1993-1994
1648 Σάζνα

μικρογραφία|3D μοντέλο του αστεροειδούς 1648 Σάζνα
Η **Σάζνα (Shajna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,877. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του από το επώνυμο της ίδιας και του συζύγου της, Γρηγόρη Αμπράμοβιτς Σαζν.

## Φυσικά χαρακτηριστικά
Ο φασματικός τύπος της Σάζνας είναι **S** (λιθώδης). Η Σάζνα περιστρέφεται γύρω από τον εαυτό της μία φορά κάθε 6 ώρες 24 λεπτά και 50 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαζνα
Ζιρωντέλ

Το **Ζιρωντέλ** (γαλλικά: Giraudel) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και κεντρικά του Αγίου Γεωργίου. Έχει πολύ μικρό πληθυσμό. Βρίσκεται σε συνταγμένες 15° 16' 59.88* Β -61° 22' 0.12* Δ.

## Γεωγραφία
Το Ζιρωντέλ βρίσκεται νοτιοδυτικά της Δομινίκας και κεντρικά του Αγίου Γεωργίου. Βρίσκεται νότια του Μορν Προσπέρ και του Τραφαλγκάρ.
 
## Δείτε επίσης
* Κατάλογος οικισμών της Δομινίκας

Κατηγορία:Πόλεις της Δομινίκας
Κατηγορία:Άγιος Γεώργιος, Δομινίκα
Εθνόσημο της Δομινίκας

200px|right
Το **[[εθνόσημο]] της [[Δομινίκα]]ς** καθιερώθηκε στις 21 Ιουλίου 1961. Αποτελείται από ένα θυρεό, τον οποίο στηρίζουν δύο ενδημικά είδη του νησιού, οι παπαγάλοι Σισερού (Sisserou). Στο πάνω μέρος του θυρεού βρίσκεται ένα λιοντάρι που βρυχάται. Τα τεταρτημόρια του θυρεού εικονίζουν ένα πλεούμενο, μια μπανανιά, έναν φοίνικα και έναν βάτραχο των βουνών. Κάτω από το έμβλημα βρίσκεται, στα γαλλικά κρεόλ, το εθνικό ρητό: Après Bondie C'est La Ter (*Μετά τον Θεό η Γη*).

## Πηγές
* Εθνικά σύμβολα της Δομινίκας

Δομινίκα
Κατηγορία:Εθνικά σύμβολα της Δομινίκας
1649 Φαμπρ

Ο **Φαμπρ (Fabre)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,864. Ανακαλύφθηκε το 1951 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Ερβέ Φαμπρ (*Hervé Fabre*).

## Φυσικά χαρακτηριστικά
Η μέση διάμετρος του Φαμπρ εκτιμάται σε 28 χιλιόμετρα περίπου.Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φαμπρ
1650 Χέκμαν

Ο **Χέκμαν (Heckmann)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,34. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Όττο Χέκμαν (*Otto Hermann Leopold Heckmann*, 1901-1983).

## Φυσικά χαρακτηριστικά
Η μέση διάμετρος του Χέκμαν εκτιμάται σε 29,07 χιλιόμετρα. Ο φασματικός τύπος του είναι **F**, ενώ το γεωμετρικό άλβεδό του είναι 0,0497. Ο Χέκμαν περιστρέφεται γύρω από τον εαυτό του μία φορά κάθε 14 ώρες και 54 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χεκμαν
Γ΄ Εθνική ποδοσφαίρου ανδρών 1994-1995

Το **πρωτάθλημα της Γ΄ Εθνικής ποδοσφαίρου ανδρών της περιόδου 1994-95** διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄Εθνική εξασφάλισαν η Δόξα Βύρωνα, ο Πανελευσινιακός, η Καστοριά και ο Α.Ο. Τρίκαλα.

Στη Δ΄Εθνική υποβιβάστηκαν οι ομάδες: Αχαρναϊκός, Α.Ο. Αιγάλεω, Α.Ε. Μεσολογγίου, Α.Ο. Σπάρτης, Κιλκισιακός, Πανδραμαϊκός, Ηρακλής Πτολεμαΐδας και Αχέρων Καναλακίου. 

## Βαθμολογίες
### Νότιος Όμιλος

Πριν το τέλος του πρωταθλήματος ο Α.Ο. Σπάρτης χρεοκόπησε και δεν προσήλθε στις συναντήσεις εναντίον Δόξας Βύρωνα και Αγίου Νικολάου με αποτέλεσμα να ηττηθεί χωρίς αγώνα και να του αφαιρεθούν 6 βαθμοί από τον πίνακα κατάταξης.

### Βόρειος Όμιλος

## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Rsssf Πρωτάθλημα Γ Εθνικής, 1994-95

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1994-1995
Κύπελλο Ελλάδας καλαθοσφαίρισης ανδρών 1990-1991

To **[[Κύπελλο Ελλάδος καλαθοσφαίρισης ανδρών]] 1990-91** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 19 Δεκεμβρίου 1990 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄). Διεξήχθησαν τρεις αγωνιστικές μέχρι να μείνουν τέσσερις ομάδες. Στη Β΄ φάση εντάχθηκαν και οι 12 ομάδες της Α1΄ Εθνικής (σύνολο: 16 ομάδες). Ο τελικός διεξήχθη στις 10 Απριλίου 1991 στο Στάδιο Ειρήνης και Φιλίας με αντιπάλους τον Πανιώνιο και τον ΠΑΟΚ. Το κύπελλο Ελλάδος κατέκτησε ο **[[Πανιώνιος (μπάσκετ)|Πανιώνιος]]** για πρώτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

## Β΄ φάση

### Προημιτελικοί

### Ημιτελικοί

## Τελικός

*Στάδιο Ειρήνης και Φιλίας.
*Τετάρτη, 10 Απριλίου 1991.
*Διαιτητές: Δουβής, Γιοχαλής.
*Εισιτήρια: 13.774

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1991
Κατηγορία:Καλαθοσφαίριση το 1991
Κατηγορία:Καλαθοσφαίριση το 1990
1651 Μπέρενς

Ο **Μπέρενς (Behrens)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,084. Ανακαλύφθηκε το 1936 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του προς τιμή του Γερμανού πάστορα Γιόχαν Γκέρχαρντ Μπέρενς (*Johann Gerhard Behrens*, 1889-1978), γνωστού για τους υπολογισμούς των τροχιών κομητών και αστεροειδών. Η ονοματοδοσία έγινε μετά τον θάνατο του Μπέρενς, ύστερα από πρόταση του O. Kippes.

## Φυσικά χαρακτηριστικά
Η μέση διάμετρος του Μπέρενς εκτιμάται σε 13 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα. Ο Μπέρενς περιστρέφεται γύρω από τον εαυτό του μία φορά κάθε 24 ως 45 ώρες περίπου, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπερενς
Σιδηρόπουλος

Το ελληνικό επώνυμο **Σιδηρόπουλος** (ετυμολογικά σημαίνει «γιος του σιδερά») μπορεί να αναφέρεται σε κάποιο από τα παρακάτω πρόσωπα:

* Γιώργος Σιδηρόπουλος (1949-2015), τερματοφύλακας ποδοσφαίρου διεθνής με την ΑΕΚ
* Κώστας Σιδηρόπουλος (1911- ;), μέσος ποδοσφαιριστής διεθνής με τους Ηρακλή Θεσσαλονίκης και Παναθηναϊκό
* Νίκος Σιδηρόπουλος (γένν. 1961), ποδοσφαιριστής
* Παύλος Σιδηρόπουλος (1948-1990), μουσικός της ροκ
* Χαράλαμπος Σιδηρόπουλος (1870-1964), δήμαρχος Κατερίνης
Διοργανώσεις Ε.Π.Σ. Φωκίδας 1991–92

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1991-92 ήταν το έβδομο που διεξήχθη υπό την αιγίδα της Ένωσης. Τον τίτλο, για πρώτη φορά στην ιστορία του, κατέκτησε ο Α.Σ. Διαγόρας Πολυδρόσου, ο οποίος ανήλθε έτσι στο Περιφερειακό Πρωτάθλημα. 

Ο Φωκικός αναδείχθηκε κυπελλούχος Φωκίδας για το 1992, επικρατώντας του Ησαΐα Δεσφίνας με 2-0. Πρωταθλητές ομίλων της Β΄Κατηγορίας αναδείχθηκαν η Θύελλα Μαριολάτας και ο Απόλλων Ευπαλίου.

## Τελική βαθμολογία Α΄Φωκίδας

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 1991-92
Κατηγορία:Εγχώρια ποδοσφαιρικά πρωταθλήματα 1991-1992
Διοργανώσεις Ε.Π.Σ. Φωκίδας 1992–93

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1992-93 ήταν το όγδοο κατά σειρά, υπό την αιγίδα της Ένωσης. 

Τον τίτλο κατέκτησε ο Αστέρας Ιτέας, ο οποίος ανήλθε έτσι στο Περιφερειακό Πρωτάθλημα. 

Παράλληλα, ο Αστέρας κέρδισε και το Κύπελλο Φωκίδας για το 1993, πραγματοποιώντας έτσι το δεύτερο νταμπλ τοπικών τίτλων στην ιστορία του (το πρώτο ήταν την περίοδο 1985-86).

Στον Τελικό, επικράτησε με 4-2 στα πέναλτι, του Διαγόρα Πολυδρόσου (καν. αγώνας 1-1).

Πρωταθλητής Β΄Κατηγορίας αναδείχτηκε ο Έλατος Βουνιχώρας.

## Τελική βαθμολογία Α΄Φωκίδας

## Πηγές

*Αρχείο ΕΠΣ Φωκίδας, Άμφισσα

Κατηγορία:Ε.Π.Σ. Φωκίδας
Κατηγορία:Εγχώρια ποδοσφαιρικά πρωταθλήματα 1992-1993
Διοργανώσεις Ε.Π.Σ. Φωκίδας 1993–94

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1993-94 ήταν το ένατο που διεξήχθη υπό την αιγίδα της Ένωσης. 

Τον τίτλο, για δεύτερη φορά στα χρονικά, κατέκτησε ο Α.Σ. Διαγόρας Πολυδρόσου, ο οποίος ανήλθε έτσι στο Περιφερειακό Πρωτάθλημα. 

Ο Φωκικός αναδείχθηκε κυπελλούχος Φωκίδας για το 1994, νικώντας στον Τελικό με σκορ 2-0 την Οιάνθη Γαλαξειδίου.

Πρωταθλητής Β΄κατηγορίας αναδείχθηκε η Ένωση Γλυφάδας Δωρίδας.

## Τελική βαθμολογία Α΄Φωκίδας

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 1993-94
Κατηγορία:Εγχώρια ποδοσφαιρικά πρωταθλήματα 1993-1994
Διοργανώσεις Ε.Π.Σ. Φωκίδας 1994–95

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1994-95 ήταν το δέκατο κατά σειρά, από την ίδρυση της Ένωσης. 

Τον τίτλο κατέκτησε ο Αστέρας Ιτέας, ο οποίος ανήλθε έτσι στο Περιφερειακό Πρωτάθλημα. 

Ο Φωκικός αναδείχθηκε για δεύτερη συνεχόμενη χρονιά κυπελλούχος Φωκίδας το 1995, νικώντας στον Τελικό με σκορ 5-0 τον ΠΑΣ Άμφισσα.

Πρωταθλητής στη Β΄Κατηγορία αναδείχθηκε ο Κρισσαίος Χρισσού. 

## Τελική βαθμολογία Α΄Φωκίδας

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 1994-95
Κατηγορία:Εγχώρια ποδοσφαιρικά πρωταθλήματα 1994-1995
Διοργανώσεις Ε.Π.Σ. Φωκίδας 2004–05

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2004-05 ήταν το εικοστό κατά σειρά, από την ίδρυση της Ένωσης και έγινε με τη συμμετοχή 12 ομάδων. 

Τον τίτλο κατέκτησε ο Αστέρας Ιτέας, ο οποίος ανήλθε έτσι στο Περιφερειακό Πρωτάθλημα. 

Ο Α.Σ. Ανδρούτσος Γραβιάς αναδείχθηκε για πρώτη φορά στην ιστορία του, κυπελλούχος Φωκίδας για το 2005, επικρατώντας στον Τελικό με 3-0 του Ησαΐα Δεσφίνας.

## Τελική βαθμολογία Α΄Φωκίδας

## Β΄Φωκίδας
Στο πρωτάθλημα της δεύτερης τοπικής κατηγορίας έλαβαν μέρος 9 σύλλογοι. Τον τίτλο κατέκτησε η Λιλαία Ε.Σ., η οποία ανήλθε στην Α΄Κατηγορία. Βάσει προκήρυξης, την άνοδο κέρδισε και η δευτεραθλήτρια, Ένωση Γλυφάδας.

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 2004-05
Κατηγορία:Εγχώρια ποδοσφαιρικά πρωταθλήματα 2004-2005
Διοργανώσεις Ε.Π.Σ. Φωκίδας 2007–08

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2007-08 ήταν το 23ο κατά σειρά, υπό την αιγίδα της Ένωσης και έγινε με τη συμμετοχή 12 ομάδων.

Τον τίτλο κατέκτησε, για πρώτη φορά στην ιστορία του, ο Κεχαγιάς Προσηλίου, ο οποίος ανήλθε έτσι στο Περιφερειακό Πρωτάθλημα. Ο Τελικός του πρωταθλήματος (καθώς υπήρξε ισοβαθμία στην κορυφή της τελικής κατάταξης) διεξήχθη στις 13 Απριλίου 2008 στο γήπεδο Ιτέας, όπου ο Κεχαγιάς επικράτησε του φιναλίστ Διαγόρα Πολυδρόσου με 3-1 στα πέναλτι, ενώ ο κανονικός αγώνας είχε λήξει ισόπαλος (1-1)

Ο Αστέρας Ιτέας αναδείχθηκε κυπελλούχος Φωκίδας για το 2008, νικώντας τον Ανδρούτσο Γραβιάς με 2-0.

## Τελική βαθμολογία Α΄Φωκίδας

## Πρωταθλητές Β΄Φωκίδας
Το πρωτάθλημα διεξήχθη σε 2 φάσεις και τις δυο πρώτες θέσεις της β΄φάσης, μαζί με την άνοδο στην Α΄κατηγορία, κέρδισαν ο Δωρικός Νοτιοδυτικής Δωρίδος (πρωταθλητής) και η Οιάνθη Γαλαξειδίου (δευτεραθλήτρια).

## Πηγές

* Αρχείο ΕΠΣ Φωκίδας, Άμφισσα

## Παραπομπές


ΕΠΣ Φωκίδας 2007-08
Κατηγορία:Εγχώρια ποδοσφαιρικά πρωταθλήματα 2007-2008
Διοργανώσεις Ε.Π.Σ. Φωκίδας 2008–09

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2008-09 ήταν το 24ο κατά σειρά, από την αιγίδα της Ένωσης και έγινε με τη συμμετοχή 11 ομάδων, λόγω απόσυρσης της Λιλαίας. 

Τον τίτλο κατέκτησε, για πρώτη φορά στην ιστορία του, ο Απόλλων Ευπαλίου, ο οποίος ανήλθε έτσι στο Περιφερειακό Πρωτάθλημα. 

Ο Αστέρας Ιτέας αναδείχθηκε, για 2ο συνεχόμενο χρόνο, κυπελλούχος Φωκίδας το 2009, επικρατώντας στον Τελικό με σκορ 2-0 του Απόλλωνα Ευπαλίου.

## Τελική βαθμολογία Α΄Φωκίδας

## Πρωταθλητές Β΄Φωκίδας
Το πρωτάθλημα διεξήχθη σε 2 φάσεις και τις δυο πρώτες θέσεις της β΄φάσης, μαζί με την άνοδο στην Α΄κατηγορία, κέρδισαν ο Κρισσαίος Χρισσού (πρωταθλητής) και ο Α.Σ. Φωκίδα 2000 (δευτεραθλητής).

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 2008-09
Κατηγορία:Εγχώρια ποδοσφαιρικά πρωταθλήματα 2008-2009
Διοργανώσεις Ε.Π.Σ. Φωκίδας 2005–06

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2005-06 ήταν το 21ο κατά σειρά, από την ίδρυση της Ένωσης και έγινε με τη συμμετοχή 12 συλλόγων. 

Τον τίτλο κατέκτησε ο Φωκικός, ο οποίος ανήλθε έτσι στο Περιφερειακό Πρωτάθλημα. 

Ο Α.Σ. Ανδρούτσος Γραβιάς αναδείχθηκε για δεύτερη συνεχόμενη χρονιά, κυπελλούχος Φωκίδας του 2006, επικρατώντας στον Τελικό του Φωκικού, με σκορ 2-0.

## Τελική βαθμολογία Α΄Φωκίδας

## Β΄Φωκίδας
Το πρωτάθλημα της Β΄τοπικής κατηγορίας διεξήχθη σε 2 ομίλους, με τη συμμετοχή 12 συλλόγων (έξι ανά όμιλο).

Πρωταθλήτριες ομίλων, κερδίζοντας παράλληλα την άνοδο για την Α΄Κατηγορία, αναδείχθηκαν ο Α.Σ. Τολοφώνα/Ερατεινή στον 1ο όμιλο και ο Αετός Λιδωρικίου στο 2ο όμιλο.

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 2005-06
Κατηγορία:Εγχώρια ποδοσφαιρικά πρωταθλήματα 2005-2006
Διοργανώσεις Ε.Π.Σ. Φωκίδας 2006–07

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2006-07 ήταν το 22ο κατά σειρά, από την ίδρυση της Ένωσης και έγινε με τη συμμετοχή 12 ομάδων. 

Τον τίτλο κατέκτησε ο Αστέρας Ιτέας, ο οποίος ανήλθε έτσι στο Περιφερειακό Πρωτάθλημα. 

Ο Φωκικός αναδείχθηκε κυπελλούχος Φωκίδας για το 2007, συντρίβοντας στον Τελικό τον Αστέρα Ιτέας με 6-0!

## Τελική βαθμολογία Α΄Φωκίδας

## Πρωταθλητές Β΄Φωκίδας
Το πρωτάθλημα διεξήχθη σε 2 ομίλους και τους τίτλους μαζί με την άνοδο στην Α΄κατηγορία, κέρδισαν ο ΑΠΟ Άνω Αγόριανη και η Θύελλα Αγίων Πάντων.

## Πηγές

*Αρχείο ΕΠΣ Φωκίδας, Άμφισσα

ΕΠΣ Φωκίδας 2006-07
Κατηγορία:Εγχώρια ποδοσφαιρικά πρωταθλήματα 2006-2007
Διοργανώσεις Ε.Π.Σ. Φωκίδας 2009–10

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2009-10 ήταν το 25ο κατά σειρά, υπό την αιγίδα της Ένωσης και έγινε με τη συμμετοχή 12 ομάδων.

Τον τίτλο κατέκτησε, για δεύτερη φορά στην ιστορία του (η πρώτη ήταν το 1998-99), ο Ο. Δωρικός, ο οποίος όμως, λόγω οικονομικών προβλημάτων, παραιτήθηκε από το δικαίωμά του να συμμετάσχει, την επόμενη περίοδο, στο Περιφερειακό Πρωτάθλημα.

Πρώτος σκόρερ του πρωταθλήματος της Α΄Φωκίδας αναδείχθηκε ο Γιάννης Δελής του Κρισσαίου, με 23 τέρματα

Ο πρωταθλητής της προηγούμενης χρονιάς Απόλλων Ευπαλίου, αναδείχθηκε, για πρώτη φορά στα χρονικά, κυπελλούχος Φωκίδας το 2010, επικρατώντας στον Τελικό της 23 Απριλίου 2010, που έγινε στο Ε.Γ. Άμφισσας, με σκορ 2-0 του Κρισσαίου Χρισσού.

## Τελική βαθμολογία Α΄Φωκίδας

## Β΄ Κατηγορία Φωκίδας
Η Αναγέννηση Βουνιχώρας, μια ομάδα που ιδρύθηκε μόλις το 2002, κατάφερε να αναδειχτεί πρωταθλήτρια της Β΄τοπικής κατηγορίας στη Φωκίδα και να ανέλθει στην Α΄κατηγορία.
Το πρωτάθλημα της Β΄κατηγορίας διεξήχθη σε 2 φάσεις και τις δυο πρώτες θέσεις της β΄φάσης, μαζί με την άνοδο στην Α΄κατηγορία, κέρδισαν ο Α.Σ. Αναγέννηση Βουνιχώρας και ο δευτεραθλητής Α.Σ. Αμφισσαϊκός 2006.

## Πηγές

*Αρχείο ΕΠΣ Φωκίδας, Άμφισσα
*Ιστολόγιο της Βουνιχώρας Φωκίδας

## Παραπομπές


ΕΠΣ Φωκίδας 2009-10
Κατηγορία:Εγχώρια ποδοσφαιρικά πρωταθλήματα 2009-2010
Εθνική Ερασιτεχνική Κατηγορία ποδοσφαίρου ανδρών 1981-1982

Η **[[Γ΄ Εθνική ποδοσφαίρου ανδρών|Εθνική Ερασιτεχνική Κατηγορία]] της [[Αγωνιστική περίοδος|αγωνιστικής περιόδου]] 1981–1982** διεξήχθη για πρώτη και τελευταία φορά σε 8 ομίλους με τη συμμετοχή 125 ομάδων.

Με την ολοκλήρωση του πρωταθλήματος την άνοδο στη Β΄ Εθνική Κατηγορία εξασφάλισαν: 
* Από τον 1ο όμιλο, ο Ιωνικός Νίκαιας
* Από τον 2ο όμιλο, ο Αιολικός
* Από τον 3ο όμιλο ο Πανηλειακός
* Από τον 4ο όμιλο ο Λεβαδειακός
* Από τον 5ο όμιλο, ο Α.Ο. Θήβα
* Από τον 6ο όμιλο, ο Α.Σ. Φλώρινα
* Από τον 7ο όμιλο, η Α.Π.Ε. Λαγκαδά
* Από τον 8ο όμιλο, ο Α.Ο. Αλεξανδρούπολης
Οι δευτεραθλητές των ομίλων συνέχισαν στην Γ΄ Εθνική Κατηγορία 1982–1983
* Από τον 1ο όμιλο, ο Α.Ο. Νίκαιας
* Από τον 2ο όμιλο, ο Αθηναϊκός Βύρωνα
* Από τον 3ο όμιλο, ο Παναρκαδικός
* Από τον 4ο όμιλο, ο Π.Α.Σ. Πρέβεζα
* Από τον 5ο όμιλο, η Α.Σ. Λαμία
* Από τον 6ο όμιλο, ο Εδεσσαϊκός
* Από τον 7ο όμιλο, ο Οδυσσέας Κορδελιού
* Από τον 8ο όμιλο, ο Εθνικός Αλεξανδρούπολης
Οι ομάδες που δεν τερμάτισαν στις 2 πρώτες θέσεις ή δεν υποβιβάστηκαν συνέχισαν στο πλέον τέταρτο τη τάξει πρωτάθλημα της Εθνικής Ερασιτεχνικής Κατηγορίας 1982–1983.

Στα τοπικά πρωταθλήματα υποβιβάστηκαν οι ομάδες:
* Από τον 1ο όμιλο, ο Ηρακλής Ελευσίνας, ο Άρης Ρεθύμνου, ο Α.Ο. Αγίου Νικολάου, ο Άρης Νικαίας και ο Α.Ο. Πλατανιά
* Από τον 2ο όμιλο, ο Α.Ο. Αγίου Ιεροθέου, ο Α.Ο. Πετραλώνων, ο Απόλλων Καλυθιών, ο Παγχιακός, ο Αετός Λουτρών Λέσβου και ο Α.Ο. Καρλοβασίου Σάμου.
* Από τον 3ο όμιλο, η Δόξα Μεγαλόπολης, ο Άρης Σκάλας, ο Μεσσηνιακός, ο Α.Π.Σ. Ζάκυνθος και ο Παλαμήδης Ναυπλίου.
* Από τον 4ο όμιλο, ο Όλυμπος Κέρκυρας, η Θύελλα Πατρών, η Προοδευτική Γραμμενίτσας, ο Ολυμπιακός Μαντουκίου Κέρκυρας και ο Ολυμπιακός Αργοστολίου.
* Από τον 5ο όμιλο, η Παλλαμιακή, ο Α.Ο. Μαλεσίνας, ο Διγενής Αρτεσιανού, ο Ταμυναϊκός, ο Φωκικός και η Έρκυνα Λιβαδειάς. 
* Από τον 6ο όμιλο, ο Άρης Παπαγιάννη, η Δήμητρα Τρικάλων, ο Σαρακηνός Βόλου, η Δόξα Κορησού, ο Διγενής Νεοχωρίου και η Αστραπή Μεσοποταμιάς.
* Από τον 7ο όμιλο, ο Καμπανιακός Χαλάστρας, ο Φοίνικας Καλαμαριάς, ο Πυρσός Γρεβενών, ο Α.O. Θεσσαλονίκης, ο Π.Α.Ο. Κουφαλίων και ο Απόλλων Αρναίας.
* Από τον 8ο όμιλο, η Α.Ε. Καβάλας, ο Ακρίτας Κάτω Νευροκοπίου, ο Μέγας Αλέξανδρος Αγίου Αθανασίου , ο Άρης Σκοτούσσας, ο Αστήρ Αιγείρου και η Κεσσάνη Ερασμίου.

## Βαθμολογίες
{|
|

Αγώνας κατάταξης: Κυριακή 6 Ιουνίου 1982, Εθνικό στάδιο Πύργου:**[[Λεβαδειακός]]** - Π.Α.Σ. Πρέβεζα 0-0 (κ.δ., παρ.), 4-3 (πεν.)

Από συγχώνευση των Α.Ο. Νιγιρίτας και Προοδευτική Νιγρίτας.

## Παραπομπές


## Πηγές
* Νίκος Νικολαΐδης, «*Απ' την Γ΄ Εθνική στο Περιφερειακό (1965–2012)*», Αθήνα 2012 (ψηφιακή έκδοση).

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1981-1982
Κύπελλο Ελλάδας καλαθοσφαίρισης ανδρών 1994-1995

To **[[Κύπελλο Ελλάδος καλαθοσφαίρισης ανδρών]] 1994-95** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 10 Σεπτεμβρίου 1994 με τους αγώνες της πρώτης φάσης και τελείωσε στις 5 Μαρτίου 1995 με τον τελικό, ο οποίος έγινε στο «Χαλκιοπούλειο Γυμναστήριο» Λαμίας, με αντιπάλους τον Πανιώνιο και τον ΠΑΟΚ. Από τη σεζόν αυτή καθιερώθηκε η τελική φάση σε μορφή φάιναλ φορ. Το κύπελλο Ελλάδος κατέκτησε ο **[[ΚΑΕ ΠΑΟΚ|ΠΑΟΚ]]** για δεύτερη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

## Β΄ φάση

### 1η αγωνιστική

### 2η αγωνιστική

### Προημιτελικοί

## Τελική φάση

Η τελική φάση, που διεξήχθη με το σύστημα φάιναλ-φορ, έγινε στο "Χαλκιοπούλειο Γυμναστήριο" Λαμίας, στις 4 και 5 Μαρτίου 1995.

### Ημιτελικοί

### Αγώνας 3ης θέσης

### Τελικός

*Κυριακή, 5 Μαρτίου 1995.
*Λαμία, Χαλκιοπούλειο Γυμναστήριο.
*Διαιτητές: Ράλλης, Κουκουλεκίδης.
*Πολυτιμότερος παίκτης: Μπάνε Πρέλεβιτς

**Σκόρερ Φ-4**
*Μπάνε Πρέλεβιτς (ΠΑΟΚ) 56π.

## Πηγές
*Ελληνική Ομοσπονδία Καλαθοσφαίρισης
*Όταν ο ΠΑΟΚ κατακτούσε το πρώτο φάιναλ φορ στη Λαμία

1995
Κατηγορία:Καλαθοσφαίριση το 1994
Κατηγορία:Καλαθοσφαίριση το 1995
Κύπελλο Ελλάδας καλαθοσφαίρισης ανδρών 1976

To **1ο [[Κύπελλο Ελλάδος καλαθοσφαίρισης ανδρών]] 1975-76** ξεκίνησε στις 2 Μαΐου 1976 με τους αγώνες της πρώτης φάσης και τελείωσε στις 12 Ιουλίου 1976 με τον τελικό, ο οποίος έγινε στην Αθήνα, στο Κλειστό Γυμναστήριο της Γλυφάδας με αντιπάλους την ΑΕΚ και τον Ολυμπιακό Πειραιώς. Το πρώτο κύπελλο Ελλάδος μπάσκετ κατέκτησε ο **[[Ολυμπιακός (καλαθοσφαίριση)|Ολυμπιακός.]]**

## Η διοργάνωση

Στη διοργάνωση μετείχαν πάνω από 90 σύλλογοι από όλη την Ελλάδα. Στις Α΄ και Β΄ φάσεις έλαβαν μέρος 50 σύλλογοι στο νότιο όμιλο και 31 στο βόρειο. Ως τη Δ΄ φάση γίνονταν ξεχωριστές κληρώσεις για το νότιο και το βόρειο όμιλο. Από την Ε΄ φάση (των 32) η κλήρωση έγινε πανελλήνια. Οι ομάδες της Α΄ Εθνικής μετείχαν από την Δ΄ φάση και μετά.

## Α΄ φάση

### Βόρειος όμιλος

### Νότιος όμιλος

#### 1η αγωνιστική

#### 2η αγωνιστική

## Β΄ φάση

### Βόρειος όμιλος

#### 1η αγωνιστική

#### 2η αγωνιστική

### Νότιος όμιλος

## Γ΄ φάση

### Βόρειος όμιλος

### Νότιος όμιλος

## Δ΄ φάση

### Βόρειος όμιλος

### Νότιος όμιλος

## Ε΄ φάση

## Προημιτελικοί

Διεκόπη εις βάρος του Παγκρατίου ενώ το σκορ ήταν: 57-62.

## Ημιτελικοί

## Τελικός

*Αθήνα, Γυμναστήριο Γλυφάδας.
*Δευτέρα, 12 Ιουλίου 1976.
*Διαιτητές: Τσολακίδης, Παπαχαρίσης.
*Εισιτήρια: 2.312

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

1976
Κατηγορία:Καλαθοσφαίριση το 1975
Κατηγορία:Καλαθοσφαίριση το 1976
Αγγελιανά Ρεθύμνης

Τα **Αγγελιανά** είναι χωριό και έδρα της ομώνυμης κοινότητας Αγγελιανών, της δημοτικής ενότητας (τέως δήμου) Γεροποτάμου, του δήμου Μυλοποτάμου, της περιφερειακής ενότητας (τέως νομού) Ρεθύμνου, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Μυλοποτάμου του νομού Ρεθύμνης, στο γεωγραφικό διαμέρισμα Κρήτης.

## Γεωγραφία
Τα Αγγελιανά είναι πεδινό χωριό στο βόρειο τμήμα του νομού Ρεθύμνης, κοντά στην αριστερή όχθη του Γεροπόταμου και λίγο βορειότερα της παλαιάς εθνικής οδού Ηρακλείου-Ρεθύμνου (ΕΟ 90), σε μέσο σταθμικό υψόμετρο 110. Απέχει περίπου 21 χλμ. Α. του Ρεθύμνου.

## Τοπική κοινότητα
Δείτε και ***[[Κοινότητα Αγγελιανών]]***

Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 13,510 χμ² (2011). Περιλαμβάνει και τους οικισμούς Χάνι Αλεξάνδρου και Χανοθιανά.
### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και ορίστηκε έδρα της ομώνυμης κοινότητας του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Αγγελιανών και προσαρτήθηκε στον δήμο Γεροποτάμου. Με το ΦΕΚ 87Α - 07/06/2010 αποσπάστηκε από τον δήμο Γεροποτάμου και προσαρτήθηκε στον δήμο Μυλοποτάμου.

## Ονομασία
Σύμφωνα με τους ντόπιους, η προέλευση του ονόματος του χωριού εξηγείται από το γεγονός ότι το χωριό, παλαιότερα, υπήρξε σταθμός αγγελιοφόρων.

## Ιστορικά στοιχεία
Στο χωριό έχουν βρεθεί, τάφος υστερομινωικής εποχής, λάρνακες και πολλά κτερίσματα. Η επίσημη ίδρυση του οικισμού δεν είναι γνωστή, αλλά σίγουρα υπήρχε κατά τη Βενετοκρατία. Στα χρόνια της Τουρκοκρατίας, στο χωριό κατοικούσαν Τούρκοι αγάδες, γι’ αυτό και οι Έλληνες κάτοικοι έκρυβαν τη συγκομιδή τους προκειμένου να την προστατεύσουν από τις επιδρομές τους. Στην περιοχή των Αγγελιανών έγιναν μάχες μεταξύ Κρητών και Τουρκικού στρατού, το 1867 και 1868. Μέχρι και τον Οκτώβριο του 1943 οι κάτοικοι του χωριού πολεμούσαν τους Γερμανούς. Aπό τα Αγγελιανά κατάγεται ο κωμικός Στάθης Μονιάκης.

## Αξιοθέατα και διατηρητέα
*Η περιοχή βόρεια του οικισμού της μινωϊκής ιδίως περιόδου, όπου εντοπίσθηκαν σε αυτήν σπηλαιώδης τάφος και μινωϊκή οικία στο λόφο «Τσούκνη», αρχαίο δομικό υλικό στο λόφο «Σκίνος» κ.λπ.. Έχει κηρυχθεί αρχαιολογικός χώρος.
### Εκκλησίες
*Ο Άγιος Γεώργιος που, σύμφωνα με την παράδοση, λειτουργούσε στο παρελθόν ως μοναστήρι 
*Ο Ευαγγελισμός της Θεοτόκου, η μεγαλύτερη εκκλησία του χωριού, με μνημείο για τους πεσόντες του οικισμού. 
*Ο Άγιος Αντώνιος με ασυνήθιστο τρούλο, οβάλ παράθυρα και αξιόλογους διακοσμητικούς ρόδακες και τοιχογραφίες 
*Η Αγία Τριάδα και η Αγία Αικατερίνη

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
Google Earth
*eetaa.gr

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Σύναξη (ακτή Μαρωνείας)

thumb|right|200px|Σύναξη: Ερείπια παλαιοχριστιανικής εκκλησίας.
Η Ακτή **Σύναξη** είναι ένας παραθαλάσσιος αρχαιολογικός χώρος 10 χιλιόμετρα ανατολικά της Μαρωνείας στους πρόποδες του Αγίου Γεωργίου στο Θρακικό πέλαγος στο Νομό Ροδόπης, στη Θράκη. Στον εν λόγω αρχαιολογικό χώρο υπάρχουν τα ερείπια παλαιοχριστιανικής-ιουστινιάνειας τρίκλιτης βασιλικής εκκλησίας, ερείπια μοναστηριακού συγκροτήματος 9ου αιώνα μ.Χ., καμαροσκεπής τάφος και παρεκκλήσι με ψηφιδωτό δάπεδο. Η παραλία της *Σύναξης* είναι η ομώνυμη παραλία η οποία βρίσκεται δίπλα στον αρχαιολογικό χώρο στο Θρακικό πέλαγος.

## Ιστορία
Η τοποθεσία είναι το κοντινότερο σημείο μεταξύ Θράκης και Σαμοθράκης. Έτσι στην αρχαιότητα στη θέση αυτή υπήρχε ηρώο του βασιλιά Μάρωνα και ξενώνας (κτίριο με πολλά δωμάτια) για τους προσκυνητές που επισκεπτόντουσαν το Ιερό των Μεγάλων Θεών, στην Παλαιόπολη της Σαμοθράκης. Ο αρχαίος γεωγράφος Στράβων γράφει ότι το ηρώον του βασιλιά Μάρωνα υπήρχε στην περιοχή όπου βρισκόταν η πρωτεύουσα των Κικόνων, συγκεκριμένα η Ισμάρα. Η ταύτιση της περιοχής με τα γραφόμενα του Στράβων έγινε από τον αρχαιολόγο Διαμαντή Τριαντάφυλλο και σύμφωνα με μια θεωρία ότι το άβατο ιερό του Μάρωνα μεταφέρθηκε στην Σύναξη  από την δυσπρόσιτη ακρόπολη της Ισμάρας (σήμερα όρος Αγίου Γεωργίου) επί Ανδριανού (117-138). Μάλλον ο ξενώνας χρησιμοποιήθηκε μέχρι το 6ο αιώνα και εγκαταλείφθηκε τον 7ο αιώνα.

Αργότερα στην τοποθεσία χτίστηκε  παλαιοχριστιανική εκκλησία. Στην συνέχεια το 9ο/10ο μ.Χ αιώνα ιδρύθηκε το χριστιανικό μοναστήρι όπου οι μοναχοί χρησιμοποίησαν οικοδομικά υλικά από την παλαιοχριστιανική εκκλησία και αρχαίο ηρώο και ξενώνα. Τα τείχη της παλαιοχριστιανικής βασιλικής χρησιμοποιήθηκαν ως περίβολος της μονής και για αυτό διασώθηκαν μέχρι σήμερα. Το 13ο αιώνα το μοναστήρι εγκαταλείφθηκε.

## Παραπομπές



Κατηγορία:Δήμος Μαρώνειας
Κατηγορία:Αρχαιολογικοί τόποι στη Ροδόπη
Κύπελλο Ελλάδας καλαθοσφαίρισης ανδρών 1977-1978

To **[[Κύπελλο Ελλάδος καλαθοσφαίρισης ανδρών]] 1977-78** ξεκίνησε με τους αγώνες της πρώτης φάσης, στους οποίους μετείχαν εκατοντάδες σύλλογοι των τοπικών πρωταθλημάτων και τους διοργάνωσαν οι τοπικές ενώσεις. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου. Από την Γ΄ φάση (των 32), που μετείχαν και οι ομάδες της Α΄ Εθνικής, η κλήρωση έγινε πανελλήνια. Ο τελικός διεξήχθη στις 5 Ιουνίου 1978 στο Παναθηναϊκό Στάδιο, με αντιπάλους την ΑΕΚ και τον Ολυμπιακό Πειραιώς. Το κύπελλο Ελλάδος κατέκτησε ο **[[Ολυμπιακός (καλαθοσφαίριση)|Ολυμπιακός]]** για τρίτη συνεχόμενη σεζόν.

## Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.

## Β΄ φάση

### Βόρειος όμιλος

### Νότιος όμιλος

## Γ΄ φάση

### 1η αγωνιστική

### 2η αγωνιστική

## Προημιτελικοί

## Ημιτελικοί

## Τελικός

*Αθήνα, Παναθηναϊκό Στάδιο.
*Δευτέρα, 5 Ιουνίου 1978.
*Διαιτητές: Αλιφραγκής, Παπαχαρίσης.
*Εισιτήρια: 4.212

## Πηγές
*Ελληνική Ομοσπονδία Καλαθοσφαίρισης

1978
Κατηγορία:Καλαθοσφαίριση το 1977
Κατηγορία:Καλαθοσφαίριση το 1978
Αγιά Ρεθύμνης

Η **Αγιά** είναι χωριό και έδρα ομώνυμης κοινότητας, της δημοτικής ενότητας (τέως δήμου) Κουλούκωνα, του δήμου Μυλοποτάμου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Μυλοποτάμου του νομού Ρεθύμνης, στο γεωγραφικό διαμέρισμα Κρήτης.

## Γεωγραφία
Η Αγιά είναι χωριό στο Α.ΒΑ. τμήμα του νομού Ρεθύμνης. Βρίσκεται σε λοφώδη θέση, στους νοτιοανατολικούς πρόποδες του όρους Κουλούκωνας, κοντά στον κεντρικό επαρχιακό δρόμο που συνδέει το Πέραμα με τα Ανώγεια και στην δεξιά (βόρεια) όχθη του Γεροπόταμου, σε μέσο σταθμικό υψόμετρο 180. Απέχει περίπου 34 χλμ. Α. του Ρεθύμνου (μέσω Πανόρμου).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Αγυιά* και προσαρτήθηκε στην κοινότητα Μελιδονίου του νομού Ρεθύμνης. Το 1940 η ονομασία του διορθώθηκε σε *Αγυιά*. Με το ΦΕΚ 244Α - 04/12/1997, ο οικισμός αποσπάστηκε από την κοινότητα Αγιάς και προσαρτήθηκε στον δήμο Κουλούκωνα. Με το ΦΕΚ 87Α - 07/06/2010, ο οικισμός αποσπάστηκε από τον δήμο Κουλούκωνα και προσαρτήθηκε στον δήμο Μυλοποτάμου.

Δείτε ***[[Κοινότητα Αγιάς Ρεθύμνης|Κοινότητα Αγιάς]]***

## Ονομασία
Για την  ονομασία του χωριού υπάρχουν δυο εκδοχές: σύμφωνα με την πρώτη προέρχεται από την εκκλησία της Αγίας Αναστασίας της Φαρμακολύτριας και σύμφωνα με τη δεύτερη προέρχεται από τη λέξη *αγυιά* «κακοτοπιά» ή «κακοτράχαλο έδαφος». Όσον αφορά τη χρονολογία του οικισμού της Αγιάς, δεν υπάρχουν  πληροφορίες, αλλά είναι σίγουρο ότι υπήρχε πριν το 1578, ημερομηνία κτίσης του ναού του Αγίου Φωτίου που υπάρχει στο χωριό.

## Αξιοθέατα και διατηρητέα
*Το ελαιοτριβείο ιδιοκτησίας κληρονόμων Χωνιανάκη. Αποτελεί χαρακτηριστικό κτίσμα της προβιομηχανικής περιόδου στον 18ο αιώνα (1799). Έχει χαρακτηριστεί διατηρητέο μνημείο
*Η εκκλησία του Αγίου Νικολάου που υπάγεται στην Β΄ Αρχιερατική περιφέρεια της Ιεράς Μητροπόλεως Ρεθύμνης και Μυλοποτάμου
*Η εκκλησία της Αγίας Αναστασίας της Φαρμακολύτριας, ανακαινισμένη το 1878, χωρίς τοιχογραφίες και με ξυλόγλυπτο τέμπλο
*Ο ναός  του Αγίου Φωτίου του Ανίκητου (1578), που λειτουργούσε κάποτε ως μοναστήρι
*Τα ξωκκλήσια των Αγίου Κωνσταντίνου και Προφήτη Ηλία

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://greece.terrabook.com/el/rethymno/page/agia-2/

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου